**TEMA**: Komunikacija s drugima i sa samim sobom

**PODTEMA**: Dizajn

**ISHODI NA RAZINI AKTIVNOSTI**

TIJEKOM ANALIZE UMJETNIČKIH DJELA

Učenik opisuje umjetnička djela Yayoi Kusame kao cjelinu i kroz analizu likovnog jezika. Učenik opisuje osobni doživljaj djela. Izražava svoje misli, osjećaje i stavove. Prikuplja podatke kojima se služi kasnije u vlastitom radu. Učenik istražuje djela iz područja dizajna, skulpture, slikarstva, urbanizma. (OŠ LK B.2.1.)

Prepoznaje sadržaje iz okoline kao produkt likovnog izražavanja (OŠ LK C.2.2.)

TIJEKOM STVARALAŠTVA

Učenik sudjeluje u razvoju kreativnog mišljenja odgovarajućim likovnim izražavanjem na poticaj glazbe. Učenik se u stvaralačkom procesu i izražavanju služi principom kreativne igre , stvara slobodne asocijacije . Služi se doživljajem glazbe kao motivom. Upoznaje dizajn kao formu izražavanja.(OŠ LK A.2.1.)

Učenik uočava obilježja rada temperama (OŠ LK A.2.2.)

TIJEKOM ANALIZE DJEČJIH RADOVA:

Učenik interpretira doživljaj cjeline i povezuje sa sadržajem, te prepoznaje vizualna obilježja rada. Predlaže način korištenja dizajna tkanine koju je napravio. (OŠ LK C.2.1.)

**LIKOVNI i VIZUALNI JEZIK: -** kontrast oblika i veličina, ploha i tijela

* kontrast boje prema boji
* kompozicija
* ritam boja
* odnosi veličina likova i masa: veće, manje, jednako.

**AKTIVNOSTI:**

* Upoznavanje sa stvaralaštvom umjetnika kroz pripremljenu prezentaciju
* Posebna analiza dizajnirane odjeće umjetnice – razgovor o bojama, ritmu, krugovima, kompoziciji
* Uvođenje pojma dizajn – oblikovanje uporabnih predmeta
* Pojam mode, ukusa, sviđanja, reklame, unikat, tekstilni dizajn
* Zadatak – dizajniramo tkaninu na kojoj ćemo upotrijebiti točke, Kusamijeve točke (krugovi)
* Razgovor o mogućim kombinacijama  boja i veličina, podloge i motiva
* Podlogu rade slažući svijetle plohe pravokutnog oblika, a na nju otiskuju krugove crne i bijele
* Analiza djela

**VREDNOVANJE:**

**-** vrednuje se upotreba likovnog jezika (razina maštovitosti)

**-** prati se učenkova vještina pri korištenju odabrane likovne tehnike

 - prati se opisivanje primjene likovnog jezika kod interpretacije

- kod opisivanja umjetničkog djela se prati uočavanje likovnog jezika i njegove interakcije, te povezivanje osobnog doživljaja s načinom upotrebe likovnog jezika

- prati se i vrednuje usporedba načina realizacije svoje ideje s drugima

**LIKOVNI MATERIJAL I TEHNIKA –** tempre, čaše različitih veličina za otiskivanje krugova

**POVEZANOST S PREDMETIMA-** Matematika – geometrijski oblici (prvakutnici, kvadrati kao podloga, točke kao motiv)